[[1898]] gik de Morgan atter til Persien, hvor han foretog udgravninger med understøttelse af den franske og den persiske regering. Blandt andet ledede han store udgravninger i [[Susa]], hvor han fandt de dele af byen, der før persertiden havde haft størst betydning, og hvor gamle [[elam]]itiske konger havde resideret. Fundet af støtten med den babylonske konge [[Hammurabis lov]]e i Susa [[1901]] skyldes de Morgan. Den udgaves straks af [[Jean-Vincent Scheil|pater Scheil]] med [[fransk (sprog)|fransk]] [[oversættelse]] og forklaringer. En sammenfattende skildring af den orientalske forhistorie har han givet i sit [[posthum]]e værk ''La Préhistorie orientale'' (Paris 1925—27).
Litteratur Sprogforskning Historie Naturvidenskab